Csekkold Blake Lively új filmjének előzetesét! | Cosmopolitan.hu
2019.09.20.@ 09.09
blake lively előzetes Jude Law ritmusszekció Ryan Reynolds
5 ok, hogy Máltán tanulj nyelvet
Te is azért imádod (többek között) annyira Ryan Reynolds és Blake Lively kapcsolatát, mert elképesztően viccesen trollkodnak egymással a neten? A sztárpár „háborújának” már rengeteg felvonása volt, de emlékszel arra, amikor Ryan kitett egy extra előnytelen képet a feleségéről „#NoFilter”-captionnel?
Szerencsére Blake nem engedte el magát, csak egy film kedvéért nézett ki ilyen borzalmasan. És a későbbi, különböző fura frizurái is a Ritmusszekció miatt voltak. A produkció még két évvel ezelőtt, decemberben kezdett el forogni, de sajnos nem sokra rá a színésznő megsérült, ezért le kellett állni a munkával, és csak 2018 júniusában kezdődött újra.
Azért nem történt nagyobb baleset, „csak” a keze sérült meg egy akciójelenet során. A durva felvételekből pedig nem volt hiány a Ritmusszekció forgatása során, mivel Blake Stephanie Patrciket alakítja, egy bérgyilkossá váló nőt, akinek megölték a családját. A szeretteivel egy repülőgépen elrejtett bomba végzett, így Stephanie úgy dönt, megkeresi a terroristákat és végez velük. Csak, hogy ez nem lesz olyan egyszerű – legalábbis erre figyelmezteti a nőt Jude Law a film előzetesében, aki úgy néz ki, hogy Stephanie mentorát fogja alakítani. Blake thrillere elképesztően izgalmasnak ígérkezik, és most csekkolhatod is a vadiúj trailerét:
Felkeltette az érdeklődésed? Akkor január 30-án irány a mozi, mert akkor debütál Magyarországon a Ritmusszekció!
Címkék: blake lively előzetes Jude Law ritmusszekció Ryan Reynolds rythm section trailer új film
Mi lehet izgalmasabb, mint egy mediterrán helyen, nyaralás közben tökéletesíteni az angol tudásod?